Държавен вестник, бр. 55, 2020 г., стр. 62

СТР.  62	
Д Ъ Р Ж А В Е Н  В Е С Т Н И К 	
БРОЙ  55
Раздел II
Комуникация
Чл. 308. Комуникацията между БНЕБ – 
ЕАД, и търговските участници по оперативни 
въпроси се осъществява по имейл и/или по 
телефон между отговорниците за търговия и 
отговорниците за сетълмент и обезпечения, 
посочени в договора за участие, и съответ­
ните служители от оперативните звена в 
БНЕБ – ЕАД.
Чл. 309. БНЕБ – ЕАД, предоставя инфор­
мация, свързана с работата на борсовия пазар, 
на интернет страницата си и/или чрез изпра­
щане на имейл на отговорниците за търговия 
и отговорниците за сетълмент и обезпечения, 
посочени в договора за участие. Търговските 
участници се задължават да се информират 
своевременно относно актуалната информация 
от БНЕБ – ЕАД.
Чл. 310. Съобщения, изпратени по време 
на периода на подаване на оферти, които за­
сягат търговията, се изпращат на имейлите на 
отговорниците за търговия и/или се обявяват 
на интернет страницата на оператора, и/или 
се публикуват в ЕСТ.
Чл. 311. БНЕБ – ЕАД, публикува на своята 
интернет страница: 
1. образец на договор за участие на борсов 
пазар; 
2. образци на документи, които са задъл­
жителни за търговските участници;
3. адрес за кореспонденция;
4. информация за контакт с оператора, 
включително имейл;
5. Тарифата за таксите на БНЕБ – ЕАД;
6. регистър на търговските участници;
7. инструкции по тези правила.
Г л а в а  е д и н а д е с е т а
 НЕПРЕОДОЛИМА СИЛА
Чл. 312. При наличие на събития и/или 
обстоятелства, представляващи непреодолима 
сила, страните се задължават взаимно да се 
уведомяват по официален път за началото на 
такива събития и/или обстоятелства, като 
страната, позоваваща се на непреодолима 
сила, задължително разполага и представя 
на другата страна сертификат за форсмажор, 
издаден от оторизиран орган за възникването є.
Чл. 313. БНЕБ – ЕАД, и търговските учас­
тници не носят отговорност за неизпълнение 
на задълженията си в случай на непреодолима 
сила за периода, докато трае непреодолимата 
сила. Ако някоя от страните преди настъпва­
нето на непреодолимата сила е била в забава 
за изпълнение на свое задължение, същата не 
може да се позовава на непреодолима сила.
Чл. 314. Докато трае непреодолимата 
сила, изпълнението на задълженията и на 
свързаните с тях насрещни задължения се 
спира. Отпадането на задълженията в този 
случай не важи по отношение на закъснели 
плащания, изискуеми преди настъпването на 
непреодолимата сила.
Чл. 315. Страната, която е под въздействие 
на непреодолима сила, е длъжна да уведоми 
незабавно по официален път другата страна 
за обстоятелствата и ограниченията, наложе­
ни от непреодолимата сила. Страната, която 
претендира за непреодолима сила, полага 
необходимата грижа, за да смекчи последи­
ците от тази сила.
Чл. 316. Ако непреодолимата сила продъл­
жи толкова дълго, че страната няма интерес 
от изпълнението, тя може да прекрати за­
сегнатата услуга, без да дължи обезщетение, 
с отправяне на официално уведомление с 
обратна разписка. В този случай прекратява­
нето не освобождава търговските участници 
и/или БНЕБ – ЕАД, от задълженията му за 
плащане, възникнали преди прекратяването.
Г л а в а  д в а н а д е с е т а
ОСОБЕНИ РАЗПОРЕДБИ
Чл. 317. Всички промени в тези правила 
се одобряват от КЕВР и се публикуват на 
интернет страницата на БНЕБ – ЕАД.
Чл. 318. Всякакви претенции, спорове 
или различия, които могат да възникнат от 
или във връзка с тези правила, се уреждат в 
съответствие с действащото българско зако­
нодателство.
ДОПЪЛНИТЕЛНА РАЗПОРЕДБА
§ 1. По смисъла на тези правила:
1. „ACER“ е Агенцията за сътрудничество 
на енергийните регулатори.
2. „Euphemia“ е алгоритъм, собственост на 
обединението PCR, който се оперира съгласно 
публично оповестени процедури. Координатор 
на алгоритъма Euphemia e борсов оператор, 
който в определения ден е водещ в процеса 
по изчисляване на резултатите от тръжната 
сесия на обединението SDAC чрез Euphemia 
алгоритъма.
3. „Борсов пазар“ е съвкупността от всички 
организирани пазарни сегменти, оперирани 
и администрирани от „Българска независима 
енергийна борса“ – ЕАД, на които се сключват 
сделки с електрическа енергия с физическа 
доставка.
4. „Борсова сесия“ е времето за провеждане 
на организирана търговия на пазарен сегмент 
„Ден напред“ при търговия с продукти с 
доставка в деня, следващ деня на търговия.
5. „Вътрешна информация“ означава ин­
формация, точна по своето естество, която 
не е била направена публично достояние, 
отнасяща се пряко или косвено до един или 
повече енергийни продукти на едро с физи­
ческа доставка и която, ако бъде направена 
публично достояние, вероятно би повлияла 
съществено на цените на тези енергийни 
продукти на едро.